**POŽARNA TAKSA**

**Podrobnejši opis**

**2. izdaja, JUNIJ 2023**

**KAZALO**

[1.0 PREDMET OBDAVČITVE 4](#_Toc116994095)

[2.0 ZAVEZANCI ZA PLAČILO POŽARNE TAKSE 4](#_Toc116994096)

[3.0 DAVČNA OSNOVA 4](#_Toc116994097)

[4.0 STOPNJA DAVKA 4](#_Toc116994098)

[5.0 Nastanek davčne obveznosti 5](#_Toc116994099)

[6.0 Obračun požarne takse 5](#_Toc116994100)

[7.0 Vračilo požarne takse 5](#_Toc116994101)

[8.0 Izvajanje nadzora 5](#_Toc116994102)

[9.0 VPRAŠANJA IN ODGOVORI 5](#_Toc116994103)

1.0 PREDMET OBDAVČITVE

Požarna taksa se plačuje od zavarovalne premije, ki jo zavarovalec plača zavarovalnici na podlagi zavarovalne pogodbe za zavarovanje požarnih nevarnosti (požarna premija).

2.0 ZAVEZANCI ZA PLAČILO POŽARNE TAKSE

Zavezanci za plačevanje požarne takse so vse zavarovalnice ter zastopniki oziroma posredniki tujih zavarovalnic, ki opravljajo zavarovalne posle na območju Republike Slovenije.

3.0 DAVČNA OSNOVA

Osnova za obračun požarne takse je plačana zavarovalna premija, ki jo predstavlja:

* 100% oz. celotna zavarovalna premija pri:
  + - * + požarnih zavarovanjih in zavarovanjih nekaterih drugih nevarnosti izven industrije in obrti, v industriji in obrti, požarno zavarovanje premoženja v elektro gospodarstvu, vsa druga požarna zavarovanja (8. točka drugega odst. 7. člena [Zakona o zavarovalništvu - ZZavar-1](http://www.pisrs.si/Pis.web/pregledPredpisa?id=ZAKO6183) - zavarovanje požara in elementarnih nesreč) in
        + šomažna požarna zavarovanja (16. točka drugega odst. 7. člena ZZavar-1 - zavarovanje različnih finančnih izgub);
* 20 % delež celotne zavarovalne premije pri ostalih zavarovanjih, kjer je z zavarovalno premijo pokrita tudi nevarnost požara, in sicer:
* kasko in druge vrste zavarovanja cestnih motornih vozil z lastnim pogonom razen tirnih (3. točka drugega odst. 7. člena ZZavar-1 - zavarovanje kopenskih vozil (razen tirnih vozil)),
* kasko in druge vrste zavarovanj tirnih vozil, letal in drugih zračnih plovil, ladij in čolnov v pomorski plovbi ter ladij in čolnov v rečni – jezerski plovbi (4. , 5. in 6. točka drugega odst. 7. člena ZZavar-1 -  zavarovanje tirnih vozil, letalsko zavarovanje in zavarovanje plovil),
* zavarovanje blaga v mednarodnem transportu in v domačem transportu (7. točka drugega odst. 7. člena ZZavar-1 - zavarovanje prevoza blaga),
* potresno zavarovanje (8. točka drugega odst. 7. člena ZZavar-1 - zavarovanje požara in elementarnih nesreč),
* gradbeno zavarovanje, montažno zavarovanje in stanovanjsko zavarovanje (9. točka drugega odst. 7. člena ZZavar-1 - drugo škodno zavarovanje),
* zavarovanje jedrskih nevarnosti (8. točka drugega odst. 7. člena ZZavar-1 - zavarovanje požara in elementarnih nesreč),
* zavarovanje filmske proizvodnje (9. točka drugega odst. 7. člena ZZavar-1 - drugo škodno zavarovanje),
* zavarovanje računalnikov, blaga v hladilnicah, rudnikov, posevkov in plodov, živali in zavarovanje nevarnosti v PTT prometu (9. točka drugega odst. 7. člena ZZavar-1 - drugo škodno zavarovanje).

4.0 STOPNJA DAVKA

Požarna taksa znaša 5 odstotkov od osnove za obračun požarne takse. Skladno z Uredbo o spremembi Uredbe o požarni taksi (Uradni list RS, št. 68/22), ki se je začela uporabljati z dnem 1. 10. 2022, za zavarovanja, sklenjena od tega datuma dalje oziroma pri večletnih zavarovanjih od prvega naslednjega obračunskega obdobja dalje (v naslednjem zavarovalnem letu), pa stopnja znaša 9 odstotkov od osnove za obračun požarne takse.

5.0 Nastanek davčne obveznosti

Požarna taksa se mora plačati za mesec, za katerega je bila plačana zavarovalna premija ali njen del. Vplača se do 15. v mesecu za pretekli mesec na prehodni davčni podračun, odprt pri Upravi Republike Slovenije za javna plačila.

6.0 Obračun požarne takse

Obračun požarne takse se odda vsak mesec, do 15. v mesecu za pretekli mesec, pristojnemu finančnemu uradu preko [portala e-Davki](https://edavki.durs.si/EdavkiPortal/OpenPortal/CommonPages/Opdynp/PageD.aspx?category=pozarna_taksa_pt_podjetja).

Zavarovalnica mora predložiti obračun požarne takse ne glede na to, ali je za obdobje, za katero predloži obračun, dolžna plačati takso ali ne. Obračun požarne takse se pripravi po posameznih zavarovalnih vrstah in višini vplačanih zavarovalnih premij.

Za dodatne informacije o obračunu ter plačilu požarne takse je pristojen Posebni finančni urad, preko elektronskega naslova: pfu.fu@gov.si.

7.0 Vračilo požarne takse

Če zavarovalnica zaradi predčasnega prenehanja pogodbenega razmerja ali znižanja zavarovalne premije povrne zavarovalcu delno ali v celoti zavarovalno premijo, se v tekočem obračunskem mesecu za ta znesek zmanjša osnova za obračun požarne takse.

8.0 Izvajanje nadzora

Nadzor nad obračunavanjem, plačevanjem in izterjavo požarne takse opravlja Finančna uprava Republike Slovenije po davčnih predpisih.

9.0 VPRAŠANJA IN ODGOVORI

**Vprašanje 1: Kdo so zavezanci za plačevanje požarne takse ?**

Zavezanci za plačevanje požarne takse so vse zavarovalnice ter zastopniki oziroma posredniki tujih zavarovalnic, ki opravljajo zavarovalne posle na območju Republike Slovenije.

**Vprašanje 2: Na kakšen način se obračuna požarna taksa in kdaj?**

Zavezanci plačujejo požarno takso na način, da vložijo [obračun preko portala e-Davki,](https://edavki.durs.si/EdavkiPortal/OpenPortal/CommonPages/Opdynp/PageD.aspx?category=pozarna_taksa_pt_podjetja) in sicer vsak mesec, do 15. dne v mesecu za pretekli mesec. Zavarovalnica mora predložiti obračun požarne takse ne glede na to, ali je za obdobje, za katero predloži obračun, dolžna plačati takso ali ne. Obračun požarne takse se pripravi po posameznih zavarovalnih vrstah in višini vplačanih zavarovalnih premij.

Za dodatne informacije o obračunu ter plačilu požarne takse je pristojen Posebni finančni urad, preko elektronskega naslova: pfu.fu@gov.si.

**Vprašanje 3: Ali v primeru ne predložitve obračuna požarne takse sledi globa?**

Z globo od 5.000 do 15.000 eurov se, v skladu z Uredbo o požarni taksi, kaznuje za prekršek zavarovalnica, če:

* obračunava požarno takso v nasprotju z določbami uredbe,
* najpozneje do 15. dne v mesecu ne plača požarne takse za pretekli mesec in
* preko portala e-Davki ne predloži pristojnemu finančnemu uradu obračuna požarne takse za pretekli mesec.

Z globo 500 do 1.000 eurov se kaznuje za prekršek tudi odgovorna oseba zavarovalnice, ki stori dejanje iz prejšnjega odstavka.

**Vprašanje 4: Zakaj je dobro vložiti obračun tudi po roku?**

V primeru, ko zavezanec odda obračun na podlagi samoprijave mu ne bo izrečena globa za prekršek, ampak mu bodo obračunane obresti za čas od poteka roka za plačilo do predložitve davčnega obračuna na podlagi samoprijave. Obrestna mera za izračun obresti znaša 3% letno.

Zavezanec ne more vložiti nove samoprijave glede obveznosti, v zvezi s katerimi je predhodno že vložil samoprijavo.

Zavezanec lahko najpozneje do začetka davčnega inšpekcijskega nadzora oziroma do vročitve odmerne odločbe oziroma do začetka postopka o prekršku oziroma kazenskega postopka, predloži davčni obračun oziroma popravljen davčni obračun. Predložitev davčnega obračuna oziroma popravek davčnega obračuna na podlagi samoprijave ni več mogoča, ko prvič nastopi ena izmed okoliščin iz prejšnjega stavka.

Več informacij o samoprijavi je dostopnih na spletni strani:

[Samoprijava | FINANČNA UPRAVA REPUBLIKE SLOVENIJE (gov.si)](https://www.fu.gov.si/poslovni_dogodki_podjetja/samoprijava/)

**Vprašanje 5: Kaj je podlaga za plačevanje požarne takse?**

Požarna taksa se plačuje od zavarovalne premije, ki jo zavarovalec plača zavarovalnici na podlagi zavarovalne pogodbe za zavarovanje požarnih nevarnosti (požarna premija).

Zavarovalno premijo predstavlja:

* 100% oz. celotna zavarovalna premija pri:
  + - * + požarnih zavarovanjih in zavarovanjih nekaterih drugih nevarnosti izven industrije in obrti, v industriji in obrti, požarno zavarovanje premoženja v elektro gospodarstvu, vsa druga požarna zavarovanja (8. točka drugega odst. 7. člena [Zakona o zavarovalništvu - ZZavar-1](http://www.pisrs.si/Pis.web/pregledPredpisa?id=ZAKO6183) - zavarovanje požara in elementarnih nesreč) in
        + šomažna požarna zavarovanja (16. točka drugega odst. 7. člena ZZavar-1 - zavarovanje različnih finančnih izgub);
* 20 % delež celotne zavarovalne premije pri ostalih zavarovanjih, kjer je z zavarovalno premijo pokrita tudi nevarnost požara, in sicer:
* kasko in druge vrste zavarovanja cestnih motornih vozil z lastnim pogonom razen tirnih (3. točka drugega odst. 7. člena ZZavar-1 - zavarovanje kopenskih vozil (razen tirnih vozil)),
* kasko in druge vrste zavarovanj tirnih vozil, letal in drugih zračnih plovil, ladij in čolnov v pomorski plovbi ter ladij in čolnov v rečni – jezerski plovbi (4. , 5. in 6. točka drugega odst. 7. člena ZZavar-1 -  zavarovanje tirnih vozil, letalsko zavarovanje in zavarovanje plovil),
* zavarovanje blaga v mednarodnem transportu in v domačem transportu (7. točka drugega odst. 7. člena ZZavar-1 - zavarovanje prevoza blaga),
* potresno zavarovanje (8. točka drugega odst. 7. člena ZZavar-1 - zavarovanje požara in elementarnih nesreč),
* gradbeno zavarovanje, montažno zavarovanje in stanovanjsko zavarovanje (9. točka drugega odst. 7. člena ZZavar-1 - drugo škodno zavarovanje),
* zavarovanje jedrskih nevarnosti (8. točka drugega odst. 7. člena ZZavar-1 - zavarovanje požara in elementarnih nesreč),
* zavarovanje filmske proizvodnje (9. točka drugega odst. 7. člena ZZavar-1 - drugo škodno zavarovanje),
* zavarovanje računalnikov, blaga v hladilnicah, rudnikov, posevkov in plodov, živali in zavarovanje nevarnosti v PTT prometu (9. točka drugega odst. 7. člena ZZavar-1 - drugo škodno zavarovanje).

**Vprašanje 6: Na katerem finančnem uradu je treba oddati obračun požarne takse?**

Zavezanec praviloma odda obračun požarne takse pristojnemu finančnemu uradu, preko [portala e-Davki](https://edavki.durs.si/EdavkiPortal/OpenPortal/CommonPages/Opdynp/PageD.aspx?category=pozarna_taksa_pt_podjetja).

Za dodatne informacije o obračunu ter plačilu požarne takse je pristojen Posebni finančni urad, preko elektronskega naslova: pfu.fu@gov.si.

**Vprašanje 7: Ali obstaja možnost vračila požarne takse?**

Če zavarovalnica zaradi predčasnega prenehanja pogodbenega razmerja ali znižanja zavarovalne premije povrne zavarovalcu delno ali v celoti zavarovalno premijo, se v tekočem obračunskem mesecu za ta znesek zmanjša osnova za obračun požarne takse. O vračilu se ne izda posebna odločba, ampak se vračilo upošteva preko zmanjšanja osnove za obračun v tekočem mesecu (sam obračun predstavlja izvršilni naslov za vračilo).

Od tega je treba ločevati popravek obračuna, ki se nanaša na že prej oddani obračun, ki v določenem delu ni pravilen, zato ga sedaj davčni zavezanec popravlja. Način izvedbe popravka obračuna je urejen v določbah 53. in 54. člena [Zakona o davčnem postopku – ZDavP-2](http://www.pisrs.si/Pis.web/pregledPredpisa?id=ZAKO4703). V primeru popravka obračuna požarne takse, ki ga Uredba o požarni taksi ne ureja, se uporabljajo splošne določbe ZDavP-2. Postopek vračila na podlagi popravljenega obračuna požarne takse je urejen v 53. in 54. členu ZDavP-2. Izkazana razlika v davčni obveznosti med predloženim in popravljenim obračunom predstavlja izvršilni naslov za vračilo, kadar nastane zaradi popravka obračuna.

**Vprašanje 8: Kako se določi davčnega zavezanca, kadar je zavarovalna pogodba sklenjena z več zavarovalnicami?**

Pri posameznem sozavarovanju so zavezanke za požarno takso vse zavarovalnice, s katerimi je sklenjena zavarovalna pogodba, osnovo za obračun davka pri posamezni zavarovalnici pa predstavlja pripadajoči del premije.

**Vprašanje 9: Kaj pomeni v Uredbi o požarni taksi navedena besedna zveza *»zavarovanja nekaterih drugih nevarnosti izven industrije in obrti, v industriji in obrti«*. Kaj so *»druge nevarnosti«*? Kaj pomeni *»izven industrije in obrti«,* in kaj *»v industriji in obrti«.***

V Uredbi je določeno, da je osnova za obračun požarne takse plačana zavarovalna premija, ki jo predstavlja celotna zavarovalna premija pri požarnih zavarovanjih in zavarovanjih nekaterih drugih nevarnostih izven industrije in obrti, v industriji in obrti, požarno zavarovanje premoženja v elektro gospodarstvu, vsa druga požarna zavarovanja in šomažna požarna zavarovanja.

Besedna zveza *»druge nevarnosti«* pomeni »elementarne nesreče« in »druge naravne dogodke, razen neviht«, ki jih zavarovalnice ponujajo v paketu požarnega zavarovanja (npr.: požar, strela, eksplozija, vihar, toča, teža snega, padec zrakoplova, manifestacija, demonstracija, udarec zavarovančevega motornega vozila v lastno zgradbo).

Besedna zveza *»izven industrije in obrti«* nadalje pomeni, da zavarovalec sklepa zavarovanje za ostale, predvsem civilne rizike.

V primeru besedne zveze *»v industriji in obrti«* to pomeni, da zavarovalec sklepa zavarovanje za industrijske in obrtne rizike.

**Vprašanje 10: Ali drži, da se požarna taksa obračunava in plačuje v mesecu plačila premije in od prejetega plačila (po načelu sprejemanja plačil)?**

Obveznost obračuna in vplačila požarne takse je vezan na plačilo zavarovane premije in ne na izdajo računa. Osnova za obračun požarne takse je plačana zavarovalna premija, kot je določena na podlagi sklenjene zavarovalne pogodbe, pri čemer ni pomembno v kakšni višini (npr. plačilo nižje od dogovorjenega) bo premija dejansko plačana.

Požarna taksa se vplača do 15. v mesecu za pretekli mesec na prehodni davčni podračun, odprt pri Upravi Republike Slovenije za javna plačila:

**Banka Slovenije, SWIFT: BSLJSI2X, PDP račun IBAN: SI 56011008881000030 in referenčna številka: SI 19 (davčna številka zavezanca) – 60003.**

**Vprašanje 11: Ali je v primeru pričakovanih nižjih mesečnih zneskov, požarno takso možno plačati le enkrat, in sicer ob koncu leta ali v začetku naslednjega leta za preteklo leto?**

Uredba o požarni taksi ne predvideva drugačnih rokov za izpolnitev obveznosti plačila takse, zato jo je treba plačati v zakonsko predpisanih rokih. Če požarna taksa ni plačana v predpisanem roku, bodo zavezanca doletele posledice za zamudo pri plačilu, to so zamudne obresti in globa.

**Vprašanje 12: Od kdaj velja sprememba Uredbe o požarni taksi, ki se je začela uporabljati z dnem 1. 10. 2022, s katero se je povečala stopnja požarne takse iz 5 na 9 odstotkov?**

V Uradnem listu RS št. 68 z dne 13. 5. 2022 je bila objavljena [Uredba o spremembi Uredbe o  
požarni taksi](http://www.pisrs.si/Pis.web/pregledPredpisa?id=URED8463), ki zvišuje stopnjo požarne takse iz 5 odstotkov na 9 odstotkov. V njenem 2. členu je določeno, da se začne uporabljati z dnem 1. 10. 2022.

Sprememba stopnje se izvaja na sledeči način:

* 9 odstotna požarna taksa velja in se plačuje od vseh zavarovalnih premij, ki jih bodo  
  zavarovalci plačali zavarovalnicam na podlagi (novih) zavarovalnih pogodb za zavarovanje požarnih nevarnosti, ki bodo sklenjene od dne 1. 10. 2022 dalje;
* za (obstoječe) zavarovalne pogodbe, sklenjene pred 1. 10. 2022, pa 9 odstotna požarna taksa velja in se plačuje le od tiste plačane premije, ki se nanaša na obračunska obdobja (zavarovalna leta) po 1. 10. 2022. Za plačane premije, ki se nanašajo na obračunska obdobja pred 1. 10. 2022, velja in se plačuje 5 odstotna požarna taksa. To pomeni, da bo za obstoječa zavarovanja 9 odstotna požarna taksa začela veljati šele z novim zavarovalnim letom.